
Comisia pentru muncă şi protecţie socială


Nr.27/176/6 mai 2004
AVIZ

asupra proiectului de Lege privind exercitarea profesiei de medic, precum şi organizarea şi funcţionarea Colegiului Medicilor din România
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind exercitarea profesiei de medic, precum şi organizarea şi funcţionarea Colegiului Medicilor din România, trimis comisiei cu adresa nr.P.L.X - 248 din 26 aprilie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 5 mai 2004.
În urma dezbaterilor, membrii comisiei au hotărât, cu o abţinere, avizarea favorabilă a proiectului de lege, cu un amendament, redat în anexă.
PREŞEDINTE, 




SECRETAR,

Smaranda DOBRESCU



Ion MÎNZÎNĂ

Întocmit:

Expert Monica Rallu CURTA

A N E X Ă
I. Amendament admis

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articolul 16, alineatul (6)

(6) Medicii deţinuţi sau internaţi din motive politice, aflaţi în situaţiile prevăzute la art.1 alin.(1) şi (2) din Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare, pot fi menţinuţi, la cerere, în activitatea profesională, pe baza certificatului anual de sănătate. Aceste prevederi se aplică şi medicilor care, din motive politice, au fost obligaţi să îşi întrerupă studiile o anumită perioadă, obţinându-şi licenţa cu întârziere, ori celor care au fost împiedicaţi să îşi reia activitatea profesională.


	Se propune reformularea textului alin.(6) după cum urmează:

„(6) Medicii deţinuţi sau internaţi din motive politice, aflaţi în situaţiile prevăzute la art.1 alin.(1) şi (2) din Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare, pot fi menţinuţi, la cerere, în activitatea profesională, pe baza certificatului anual de sănătate, până la satisfacerea stagiilor complete de cotizare, conform Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare. Aceste prevederi se aplică şi medicilor care, din motive politice, au fost obligaţi să îşi întrerupă studiile o anumită perioadă, obţinându-şi licenţa cu întârziere, ori celor care au fost împiedicaţi să îşi reia activitatea profesională.”

Autor: deputat Smaranda Dobrescu

	Pentru a se stabili prin lege, pentru medicii care au suferit detenţii politice conform Decretului-Lege nr.118/1990, o limită până la care pot fi menţinuţi în activitate după împlinirea vârstei de pensionare.


II. Amendamente respinse

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	__


	D-l deputat Costel-Eugen Popescu propune introducerea, la art.6, după alin.(3), a unui text nou ca alin.(4), cu următorul cuprins:

“(4) Programul de lucru pentru medici este de 7 ore pe zi, iar diferenţa de timp se va folosi pentru studii.”


	Argumente pentru susţinere:

În lege nu este trecut programul de lucru – program acceptat în Europa de vest.
Argumente pentru respingere:

Dispoziţiile art.112 din Codul Muncii, pentru anumite profesii şi sectoare de activitate, permit, prin negocieri colective sau individuale, stabilirea unei durate zilnice a timpului de muncă mai mică sau mai mare de 8 ore.



	2
	Articolul 16, alineatul (3)
(3) Persoanele prevăzute la alin.(1) şi (2) pot cere pensionarea la vârsta de 60 de ani bărbaţii şi 55 de ani femeile, dacă sunt îndeplinite condiţiile prevăzute de legislaţia de asigurări sociale de stat.

	D-l deputat Costel-Eugen Popescu propune reformularea textului după cum urmează:

„(3) Prin excepţie de la legea pensiei, persoanele prevăzute la alin.(1) şi (2) pot cere pensionarea la vârsta de 60 de ani bărbaţii şi 55 de ani femeile, dacă au plătit obligaţiile la bugetul asigurărilor sociale timp de minim 35 ani.”


	Argumente pentru susţinere:

Profesia de medic este o muncă de stres şi nenormată în timp. Medicul este obligat să intervină la orice oră dacă este nevoie de el.

Argumente pentru respingere:

Contravine dispoziţiilor Legii nr.19/2000 în ceea ce priveşte condiţiile de înscriere la pensia pentru muncă depusă şi limită de vârstă.




Întocmit:

Expert Monica Rallu CURTA

